# อีมาน (นางแบบ)
อีมาน มุฮัมมัด อับดุลมะญีด (, , เกิด: 25 กรกฎาคม ค.ศ. 1955Iman, Peter Hill Beard, David Bowie, I am Iman, (Universe Pub.: 2001), p.15.) หรือที่รู้จักกันในชื่อ อีมาน (มาจากภาษาอาหรับมีความหมายว่า "ศรัทธา") เป็น นางแบบ, นักแสดง และผู้ประกอบการชาวอเมริกันเชื้อสายโซมาเลีย เธอเป็นภรรยาคนปัจจุบันของเดวิด โบอี

 ประวัติ 
อีมาน เกิดเมื่อวันที่ 25 กรกฎาคม ค.ศ. 1955 ที่กรุงโมกาดิชู ประเทศโซมาเลีย เป็นบุตรสาวของนางมัรยัม กับนายมุฮัมมัด อับดุลมะญีดIman, Peter Hill Beard, David Bowie, I am Iman, (Universe Pub.: 2001), p.11. บิดาของเธอเป็นนักการทูต และเป็นอดีตเอกอัครราชทูตประจำประเทศซาอุดีอาระเบีย ส่วนมารดาเป็นนรีแพทย์Women of Achievement - Iman เธอมีพี่น้องอีกสี่คน เป็นชายสองคน ชื่อ อีเลียส และไฟซอล เป็นหญิงอีกสองคนชื่อ อีดิล กับนาดียะห์Iman, Peter Hill Beard, David Bowie, I am Iman, (Universe Pub.: 2001), p.17.

อีมาน สำเร็จการศึกษาระดับมัธยมศึกษาจากประเทศอียิปต์ ภายหลังได้ย้ายมาพำนักอยู่ในประเทศเคนยาIman: Not Just Another Pretty Face และสำเร็จการศึกษาระดับอุดมศึกษาจากสาขารัฐศาสตร์ มหาวิทยาลัยไนโรบี ประเทศเคนยา

อีมานนับถือศาสนาอิสลามBBC Learning English - Episode 8 เธอสามารถพูดได้ 5 ภาษา ได้แก่ ภาษาโซมาลี, อาหรับ, อิตาลี, ฝรั่งเศส และอังกฤษ

 นางแบบ 
ขณะที่ยังศึกษาอยู่ในมหาวิทยาลัย อีมานได้รับการดูตัวจาก ปีเตอร์ เบรียด ช่างภาพชาวอเมริกัน เธอจึงย้ายมายังสหรัฐอเมริกาเพื่อเข้าวงการนางแบบ ผลงานชิ้นแรกของเธอคือถ่ายแบบลงในนิตยสารโวค (Vogue) ในปี ค.ศ. 1976 ไม่ช้าเธอก็เริ่มมีชื่อเสียงเพิ่มขึ้น จนปูทางไปสู่การเป็นสุดยอดนางแบบ

ด้วยคุณลักษณะที่ดีของเธอ อันได้แก่ ลำคอที่ยาว, รูปร่างสูงเพรียว, ผมเหยียดตรงตามธรรมชาติ, สีผิวโทนทองแดง และสำเนียงอันแปลกหู คือความสำเร็จบนโลกแฟชัน แม้เธอจะยืนยันอยู่เสมอว่า เธอก็มีรูปร่างลักษณะเช่นสตรีชาวโซมาเลียทั่วไปNew Chapters for Iman

"ผู้หญิงในฝันของผมคืออีมาน"—อีฟว์ แซ็ง โลร็องBeauty Icon: Iman
เธอเปรียบประดุจเทพธิดามิวส์ของนักออกแบบที่มีชื่อเสียงจำนวนมาก ซึ่งรวมไปถึง ฮอลส์ตัน, จานนี เวอร์ซาเช, แคลวิน ไคลน์, อิซเซ มิยะเกะ, ดอนนา คาราน และโดยเฉพาะอย่างยิ่ง อีฟว์ แซ็ง โลร็อง

ในช่วง 14 ปีในวงการนางแบบชั้นสูงของเธอ เธอได้ร่วมงานกับช่างภาพที่มีชื่อเสียง อาทิ เฮลมุต นิวตัน, ริชาร์ด อาเวดอน, เออร์วิง เพนน์ และแอนนี เลโบวิตช์

ปัจจุบันเธอเซนสัญญากับบริษัทเทสส์เมเนจเมนต์ในกรุงลอนดอนTess Management - Iman Porfolio

 ผลงานภาพยนตร์และโทรทัศน์ 
thumb|right|อีมานในปี 2006
เธอรับงานแสดงเป็นครั้งคราว ภาพยนตร์เรื่องแรกที่สร้างชื่อเสียงให้เธอคือ The Human Factor ซึ่งเป็นภาพยนตร์อังกฤษปี 1979 และภาพยนตร์เรื่อง Out of Africa ซึ่งได้รับรางวัลออสการ์ในปี ค.ศ. 1985 และรับบทนีนา จากภาพยนตร์เรื่อง No Way Out คู่กับเควิน คอสต์เนอร์ และรับบทเป็นมาร์เทีย จากภาพยนตร์เรื่อง Star Trek VI: The Undiscovered Country ในปี ค.ศ. 1991Iman the fashion icon

ส่วนทางโทรทัศน์ อีมานปรากฏตัวสองครั้งในแมอามีไวซ์ รับบทเป็น ดาโกตา ใน Back in the World (1985) และรับบทโลอิส ไบลต์ ใน Love At First Sight (1988) และเธอปรากฏตัวอีกครั้งในปี ค.ศ. 1988 รับบทเป็นมารี แบบีเนาซ์ ใน In the Heat of the Night

กลางปี 2000 เธอเป็นผู้จัดรายการ Project Runway Canada ทางช่องบราโวทีวี ในปี ค.ศ. 2010 เธอและเพื่อน ๆ ได้ร่วมงานของนักออกแบบชื่อ ไอแซก มิซราฮี และเป็นผู้จัดรายการ The Fashion Show ปัจจุบันย้ายไปอยู่ช่องไลฟ์ไทม์แล้วSneak peek : 'The Fashion Show: Ultimate Collection'

+ ผลงานการแสดงภาพยนตร์และโทรทัศน์ ปี เรื่อง รับบท The Human Factor 1979 ซาราห์ Exposed 1983 นางแบบ Out of Africa 1985 มาเรียมโม No Way Out 1987 นีนา Surrender 1987 เฮดี In the Heat of the Night 1988 มารี แบบีเนาซ์ House Party 2 1991 เชลา แลนด์เราซ์ Lies of the Twins 1991 แคท LA Story 1991 (รับเชิญ) Star Trek VI: The Undiscovered Country 1991 มาร์เทีย The Linguini Incident 1991 ผู้เข้าพัก Remember the Time (มิวสิกวิดีโอ) 1992 ราชินี Exit to Eden 1994 นีนา Project Runway Canada 2007 เธอเอง Project Runway Canada 2009 เธอเอง The Fashion Show: Ultimate Collection The Fashion Show 2010 เธอเอง

 ชีวิตส่วนตัว 
thumb|right|อีมานและเดวิด โบอี สามีคนปัจจุบัน
อีมานสมรสครั้งแรก เมื่อมีอายุได้ 18 ปี กับหนุ่มชาวโซมาเลียผู้หนึ่งซึ่งตกหลุมรักเธอ แต่การสมรสได้สิ้นสุดลงเพียงเวลาไม่นาน เนื่องจากอีมานย้ายไปยังสหรัฐอเมริกาเพื่อเป็นนางแบบIman, Peter Hill Beard, David Bowie, I am Iman, (Universe Pub.: 2001), p.54.

ในปี ค.ศ. 1977 อีมานได้สมรสกับสเปนเซอร์ เฮย์วูด นักบาสเกตบอลชาวอเมริกัน ทั้งคู่มีบุตรสาวด้วยกัน 1 คน คือ ซูเลคา เฮย์วูด (เกิด ค.ศ. 1978) แต่ภายหลังอีมานและเฮย์วูดได้หย่าจากกันในปี ค.ศ. 1987

วันที่ 24 เมษายน ค.ศ. 1992 เธอได้สมรสกับเดวิด โบอี มีบุตรสาว 1 คน ชื่อ อเล็กแซนดรา แซห์รา โจนส์ (เกิด 15 สิงหาคม ค.ศ. 2000) FIRST LOOK: The News in Brief, August 15, 2000 นอกจากนี้อีมานยังเป็นแม่เลี้ยงของดันแคน โจนส์ บุตรจากสมรสครั้งก่อนของสามี ครอบครัวของเธออาศัยไปมาระหว่างลอนดอนกับแมนฮัตตันFashion Model Directory - Iman